ကဘိုင်ပင်

ကဘိုင်ပင် (Ceriops tagal) သည် အပင်ငယ်မျိုး ဖြစ်၍ ရေငံတက်သော ပင်လယ်ကမ်းခြေတလျှောက် ပေါက်တတ်သည်။ အရွက်ရှည်၍ လုံး၏။ အနားကွဲ၏။ အခေါက်နီ၏။ ဆိုးဆေး အဖြစ်ဖြင့် အသုံးဝင်၏။ အသားမှာ လိမ္မော်ရောင်ရှိ၍ ခိုင်မာသဖြင့် အိမ်တိုင်၊ ယက်မ၊ ထုပ်၊ လျှောက်၊ ဒိုင်း၊ မြား စသည်တို့ အပြင် ထင်းနှင့် မီးသွေး အဖြစ်လည်း အသုံးပြုကြသည်။ အပွင့်ဖြူပြီး အသီးမှာ ဗာဒံရောင် ရှိသည်။ ကြပိုင်၊ ကပြိုင်၊ ကမြိုင်၊ ဘိုင်ဒေါင်း၊ဗြူးပင်၊ ကပိုင်၊ ရေမဒမပင် ဟုလည်း ခေါ်ဝေါ်ကြသည်။

အရှေ့ နှင့် တောင်အာဖရိက၊ မဒါဂတ်စကား၊ ဆေးရှဲလ်၊ အိန္ဒိယ၊ တရုတ်၊ အင်ဒိုချိုင်းနား၊ မာလီရှား၊ ပါပူအေးရှား၊ ကာရိုးလင်းကျွန်းများ၊ နယူး ကယ်လီဒိုးနားနှင့် ဩစတြေးလျ တို့တွင်လည်း တွေ့ရသည်။

ကိုးကား

လမုတောများ
ဩစတြေးလျနိုင်ငံတွင် တွေ့ရှိရသော သစ်ပင်များ
အာဖရိကတိုက်၏ သစ်ပင်များ
တရုတ်နိုင်ငံတွင် တွေ့ရှိရသော သစ်ပင်များ